343.03 PROĠETT DWAR IS-SENGĦA TA’ WEJTER FIL-LUKANDI-PROĠETT NRU. 4 In-NOTIFIKAZZJONI TAL-GVERN 524 ta’ l-1952, kif emendata bin-Notifikazzjonijiet tal-Gvern 114 ta’ l-1953 u 212 ta’ l-1957, bl-Att XLIV ta’ l-1965, u bl-Avviżi Legali 32 ta’ l-1967, 119 ta’ l-1969, 47 u 77 ta’ l-1970, u 424 ta’ l-2007. In-NOTIFIKAZZJONI TAL-GVERN 524 ta’ l-1952, kif emendata bin-Notifikazzjonijiet tal-Gvern 114 ta’ l-1953 u 212 ta’ l-1957, bl-Att XLIV ta’ l-1965, u bl-Avviżi Legali 32 ta’ l-1967, 119 ta’ l-1969, 47 u 77 ta’ l-1970, u 424 ta’ l-2007. 1. Titolu. It-titolu ta’ dan il-Proġett hu Proġett dwar is-Sengħa ta’ Wejter fil-Lukandi-Proġett Nru. 4. 2. Tifsir. Kap. 343. F’dan il-proġett, ħlief jekk ir-rabta tal-kliem ma titlobx xort’oħra, il-kliem u l-espressjonijiet użati għandhom ikollhom l-istess tifsiriet bħal dawk mogħti jin lilhom fl-Att dwar is-Servizzi ta’ Impieg u Taħriġ. 3. Dan il-proġett għandu jgħodd għax-xogħol ta’ wejter fil-lukandi, u dan ix-xogħol huwa hawnhekk magħdud b’sengħa skond it-tifsira u għall-finijiet ta’ l-Att imsemmi. 4. Ħadd ma jista’ jiġi impjegat bħala apprendista taħt dan il-proġett kemm-il darba ma tinġiebx prova għas-sodisfazzjon tad-Direttur li dik il-persuna għandha standard ta’ tagħlim li mill-inqas ikun daqs dak ta’ persuna li għaddiet mill-Fifth Standard ta’ l-iskejjel primarji. 5. Tagħlim tar-rutina tas-servizz. Il-prinċipali li jqabbdu apprendisti taħt dan il-proġett għandhom jintrabtu li jgħallmuhom u li jagħtuhom l-opportunità li jitgħallmu kull ħaġa dwar id-dixxiplina u r-rutina kollha tas-servizz ta’ wejter f’lukanda ta’ l-ewwel klassi, u fost ħwejjeġ oħra: (i) kif tinfirex il-mejda u li jiġi żgurat illi l-platti, tazzi u pużati jkunu ndafu mqegħdin sew; (ii) kif jittieħdu l-ordnijiet, tittieħed il-kunsinna mill-kċina u li l-ħwejjeġ jitqiegħdu quddiem il-klijent kif jixraq; (iii) tagħrif dwar il-pjetanzi differenti; (iv) ki fl-inbid jiġi servut; (v) teħid bil-miktub ta’ l-ordnijiet u għemil u ċċekkjar ta’ kontijiet. 6. Żmien tat-taħriġ. Iż-żmien tat-taħriġ għandu jkun ta’ erba’ snin maqsum f’żewġ taqsimiet, jiġifieri: (i) fl-ewwel sentejn jitgħallmu d-dmirijiet komunement imsejħin, fis-sengħa tal-lukandi, bħala dawk ta’ "debarasseur"; (ii) fis-sentejn ta’ wara jitgħallmu d-dmirijiet komunement imsejħin, fis-sengħa tal-lukandi, bħala dawk ta’ "commis". 7. Klassijiet. Emendat: N.G.114 ta’ l-1953; N.G.212 ta’ l-1957. Il-prinċipali għandhom jagħtu lil kull apprendista impjegat minnhom taħt dan il-proġett l-opportunità sabiex imorru, tul żmien it-taħriġ, għal dawk il-klassijiet ta’ tagħli m illi l-Ministru jista’, b’ordni, jiffissa, kemm-il darba l-prinċipa li ma jagħmlux arranġamenti biex ikomplu jedukaw lill-apprendisti li l-Ministru jidhirlu li huma biżżejjed sabiex din il-ħtieġa ma jkollhiex għal fejn titħares. L-apprendista jkun marbut li jattendi l-klassijiet kollha ordnatiki fingħad qabel. Jekk huwa jonqos li jattendi f’xi ġurnata mingħajr raġuni ġusta, il-prinċipal ikollu d-dritt li jnaqqas mill-pagi ta’ l-apprendistal-ekwivalenti għal kull waħda minn tnax ta r-rata ta’ kull ġimgħa dwar kull nofs ta’ nhar jew parti tiegħu li huwa jonqos. 8. Eżenzjoni minn ċerti disposizzjonijiet. L-apprendisti impjegati taħt dan il-proġett jiġu meħlusin mid-disposizzjonijiet ta’ l-Ordinanza li tirregola t-Tħaddim tat-Tfal *1646276549, iżda ma jistgħux jitħaddmu għal iżjed minn għaxar sigħat f’kull jum jew, jekk ikunu ta’ l-età taħt is-sit tax-il sena bejn il-11 ta’ filgħaxija u s-6 ta’ filgħodu. 9. Pagi. Sostitwit: A.L.32 ta’ l-1967; A.L.119 ta’ l-1969. Emendat: A.L.424 ta’ l-2007. Il-pagi li jitħallsu lil apprendisti fis-sengħa li għaliha japplika dan il-proġett ikunu dawn li ġejjin: Sena Pagi fil-ġim għa L-Ewwel € 5.82 It-Tieni € 8.85 It-Tielet € 11.88 Ir-Raba’ € 14.91. 10. Ħinijiet tax-xogħol. Sostitwit: N.G.212 ta’ l-1957; A.L.32 ta’ l-1967; A.L.119 ta’ l-1969; A.L.47 ta’ l-1970. (1) Il-ħinijiet ta’ xogħol ta’ apprendistimpjegati taħt dan il-proġett ma għandhomx ikunu iktar minn disa’ sigħat f’kull ġurnata: Iżda l-prinċipa li jistgħu jħaddmu apprendisti bis-sahra bl-approvazzjoni tad-Direttur, li lista’ jimponi dawk il-kondizzjonijiet li jidhirlu xierqa, bir-rati ta’ ħlas li ġejjin: (a) għal kull ħin ta’ xogħol iżjed minn disa’ sigħat kulju m-ħinu nofs; (b) għal kull ħin ta’ xogħol iżjed minn ħamsa u erbgħin siegħa f’kull ġimgħa, eskluż kull ħin imħallas b’rata ta’ sahra-ħinu nofs; (ċ) għal kull ħin ta’ xogħol li jinħadem fil-ġurnata ta’ mistrieħ fil-ġimgħa-ħin doppju. (2) Apprendisti taħt l-età ta’ 16-il sena ma jistgħux jiġu mħaddma bejn il-11p.m. ta’ ġurnata u s-6a.m. tal-ġurnata ta’ wara. 11. L-apprendisti għandhom jingħataw ġurnat aħiħa jew zewġ perijodi ta’ tnax-il siegħa ’l waħda ta’ mistrieħ f’kull ġim għa kalendarja liema perijodi għandhom jispiċċaw f’nofs-in-nhar jew jibdew fis-2p.m. f’kull ġurnata tal-ġimgħa. 12. Leave ta’ vaganza. Miżjud: A.L.119 ta’ l-1969. Sostitwit: A.L.77 ta’ l-1970. Wara li jagħmlu l-ewwel sitt xhur ta’ taħriġ, l-apprendisti jkunu intitolati f’kull sena kalendarja għal- (a) ħmis tax-il ġurnata vakanza bi ħlas f’vakanzi tas-soltu jew inkella fid-diskrezzsoni tal-prinċipal; u (b) ħmis tax-il ġurnata vakanza bi ħlas li għandhom jittieħdu fi ġranet bi ftehim mal-prinċipal: Iżda- (a) meta vakanza tas-soltutaħbat f’ġurnata tal-Ħadd jew ġurnata oħra ta’ mistrieħ għall-istabbiliment konċernat, id-dritt ta’ vakanza għal dik il-ġurnata jintilef; u (b) vakanzi ma għandhomx jittieħdu f’ġurnata li l-apprendista għandu jattendi l-iskola għal tagħlim ta’ teorija. 13. (1) Wara li jagħlqu u l-ewwel sitt xhur ta’ taħriġ, l-apprendisti jkunu intitolati għal għoxrin ġurnata permess għall-mard b’pagaħiħa f’kull sena kalendarja nieqes kull benefiċċju għall-mard li għalih huma jista’ jkollhom dritt skond l-Att dwar is-Sigurtà Soċjali: Iżda għandu jiġi preżentat ċertifikat mediku li jiċċertifika inkapaċità għax-xogħol li jkopri l-perijodu ta’ assenza lill-prinċipal li jista’ jeħtieġ li t-tabib tiegħu li jeżamina lill-apprendista. (2) L-apprendisti ma jkunu intitolati għal ebda ħlas ta’ paga għall-ewwel tliet ijiem ta’ kull perijodu ta’ permess għall-mard: Iżda n-numru ta’ ġranet bla ħlas ta’ permess għall-mard ma għandux jitnaqqas mid-dritt ta’ permess għall-mard bi ħlas. 14. L-apprendisti jkollhom jumejn permess bi ħlas fil-każ tal-mewt ta’ xi wieħed minn dawn li ġejjin: il-mara, ir-raġel, l-omm, il-missier (jew il-persuna li f’dak iż-żmien kienet fil-fatt qegħda tagħmilha ta’ omm jew ta’ missier) iben, bint, ħu uoħt l-apprendista. 15. Vaganzi tas-soltu. Miżjud: A.L.119 ta’ l-1969. F’dan il-proġett, kemm-il darba r-rabta tal-kliem ma teħtieġx xort’oħra, vaganzi tas-soltu tfisser kull waħda mill-ġranet li ġejjin: Il-Festa tal-Ċir konċiżjoni 1 ta’ Jannar Il-Festa ta’ l-Epifanija 6 ta’ Jannar Il-Festa tan-Naw fraġju ta’ San Pawl 10 ta’ Frar Il-Festa ta’ San Ġużepp 19 ta’ Marzu Il-Ġim għal-Kbira-Jum l-Axxensjoni -Il-Festa ta’ San Ġużepp Ħaddiem 1 ta’ Mejju Il-Festa ta’ Corpus Christi-Il-Festa ta’ San Pietru u San Pawl 29 ta’ Ġunju Il-Festa ta’ l-Assunzjoni tal-Verġni Mqadd sa 15 ta’ Awissu Il-Festa tat-Twelid tal-Verġni Mqaddsa 8 ta’ Settembru Il-Jum Nazzjonali 21 ta’ Settembru Jum il-Qaddisin Kollha 1 ta’ Novembru Il-Festa ta’ l-Immakulata Kunċizzjoni 8 ta’ Diċembru Il-Milied 25 ta’ Diċembru